OpenLLM-France/wikimedia huggingface dataset:
# Torre Gaju

La Torre Gaju o Marbà és un edifici de Rubí (Vallès Occidental) catalogat com a bé cultural d'interès local.

## Descripció

Casa unifamiliar d'aspecte majestuós, molt ornamentada. És de planta quadrada amb una estructura de planta baixa i un pis. Té una torre adossada en un dels cantons laterals que s'alça per damunt de la teulada i que està coberta amb ceràmica vidriada.
A la façana principal i a la torre s'obren balcons amb balustrades i a les zones angulars entre façanes, s'han fet motllures i relleus amb temes florals mentre que la zona corresponent al pis i en la planta baixa, s'ha decorat amb pilastres. Sobre les balconades hi ha relleus de garlandes i medallons.

## Història

A principis del segle xx, aquesta zona, coneguda com La Plana de Can Bertran (nom de la masia que hi havia), es convertí en una ciutat-jardí benestant.
El promotor de la casa fou l'indià Pere Gaju i Oller (Rubí, 1870-1955), que el 1915 va tornar d'Iquique (Xile) amb la seva dona Dolors Alsina i Boada. Després de la seva mort, passà a mans de la família Marbà, que en són els actuals propietaris.

## Referències

* 1 2 3 4 «Casa Gaju -Torre Marbà». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Rubí». El Noticiero universal, 24-09-1915, pàg. 1.
* ↑ «Torre Gaju / Torre Marbà». Mapes de Patrimoni Cultural. Diputació de Barcelona.
* ↑ Vilalta, Jordi «La torre Gaju o Marbà». Tot Rubi, 28-12-2020.

## Enllaços externs

* «Casa Gaju (Torre Marbà)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# 1067

El 1067 (MLXVII) fou un any comú començat en dilluns del calendari julià.

## Esdeveniments

* Construcció del Castell de Wartburg (no provat)

## Necrològiques

* 22/23 de maig: Constantí X Ducas, emperador romà d'Orient

## Referències

* ↑ Kaldel·lis, 2017, p. 238.

## Bibliografia

* Kaldel·lis, A. Streams of Gold, Rivers of Blood: The Rise and Fall of Byzantium, 955 A.D. to the First Crusade (en anglès). Oxford University Press, 2017. ISBN 978-0190253226.
# Krenkingen

Els Krenkingen foren una família senyorial alemanya del segle xii al XV, amb terres a la regió del riu Wutach. Els Krenkingen posseïen el castell de Krenkingen al Klettgau i el primer membre conegut de la nissaga fou Adilard esmentat el 1102 com a testimoni dels Zähringen, als quals apareixen vinculats durant tot el segle xii.
A partir de vers el 1200 la família va adquirir més poder quan va aconseguir el protectorat de l'abadia de Rheinau, probablement per influència de Diethelm de Krenkingen bisbe de Constança. Un temps després la nissaga es va dividir en dues branques: Alt-Krenkingen (extingida el 1418) que tenia com a seus principals els castells de Gutenburg i de Tiengen, i els Krenkingen-Weissenburg, que residien a Weissenburg (possessió del convent de Rheinau) prop de Waldshut, però vers el 1300 es van traslladar a Roggenbach a la Selva Negra sota pressió dels Habsburg; el 1482 l'hereva Elisabet, abbadessa del Fraumünster de Zurich, va vendre l'herència familiar (la senyoria de Roggenbach) als comtes de Lupfen.

## Bibliografia

– W. Merz, F. Hegi, éd., Die Wappenrolle von Zürich, 1930, 37-38 – H. Maurer, Das Land zwischen Schwarzwald und Randen im frühen und hohen Mittelalter, 1965, 105, 142-145
# Saceruela

Saceruela és un municipi de la província de Ciudad Real a la comunitat autònoma de Castella-La Manxa. Limita al nord amb Puebla de Don Rodrigo, al sud amb Almadén i Almadenejos, a l'est amb Valdemanco del Esteras i a l'oest amb Luciana i Abenójar.

## Demografia

Evolució demogràfica :
| 1991 | 1996 | 2000 | 2001 | 2002 | 2003 | 2004 | 2005 | 2006 | 2007 |
| 801 | 783 | 774 | 741 | 723 | 727 | 703 | 694 | 694 | 0 ciruelos |

## Enllaços externs

* Pàgina de Saceruela Arxivat 2016-09-12 a Wayback Machine.
* Informació sobre Saceruela Arxivat 2007-09-27 a Wayback Machine.
# Comunidor de Sant Esteve de la Costa

El Comunidor de Sant Esteve de la Costa és una obra de Fogars de Montclús (Vallès Oriental) inclosa a l'Inventari del Patrimoni Arquitectònic de Catalunya.

## Descripció

El comunidor està formada per una torre quadrada en la qual hi ha quatre pilars que sostenen la teulada que resguarda el perdó sobre el qual s'hi col·loca la creu.

## Història

Aquest comunidor el trobem a poca distància de l'església de Sant Esteve de la Costa, uns 10m. L'any 1769, es feren obres de restauració i al 1778 fou construït el pedró del mig. És un lloc destinat a beneir el temps, d'exorcitzar les tempestes i beneir el terme. En una època, l'ajuntament hi tingué les seves sessions.

## Referències

* 1 2 «Comunidor de Sant Esteve de la Costa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juny 2020].
# Perry (Kansas)

Perry és una població dels Estats Units a l'estat de Kansas. Segons el cens del 2000 tenia 901 habitants.

## Demografia

Segons el cens del 2000, Perry tenia 901 habitants, 370 habitatges, i 260 famílies. La densitat de població era de 446 habitants/km².
Dels 370 habitatges en un 33,5% hi vivien nens de menys de 18 anys, en un 55,4% hi vivien parelles casades, en un 11,9% dones solteres, i en un 29,7% no eren unitats familiars. En el 24,9% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,7% tenia menys de 18 anys, un 9,3% entre 18 i 24, un 27,3% entre 25 i 44, un 21,8% de 45 a 60 i un 15,9% 65 anys o més.
L'edat mediana era de 37 anys. Per cada 100 dones de 18 o més anys hi havia 89 homes.
La renda mediana per habitatge era de 39.013 $ i la renda mediana per família de 46.641 $. Els homes tenien una renda mediana de 32.778 $ mentre que les dones 26.500 $. La renda per capita de la població era de 17.577 $. Entorn del 4,9% de les famílies i el 7,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Perry». American Fact Finder. Oficina del Cens dels Estats Units, 12-01-2010.
# Torre Ghajn Tuffieha

La Torre Ghajn Tuffieha és una fortificació situada als penya-segats de la badia del mateix nom, a la costa nord-oest de Malta. Es tracta d'una de les 5 Torres Lascaris, ja que fou construïda per orde del Gran Mestre Jean de Lascaris-Castellar, de l'Orde de Sant Joan de Jerusalem. En un primer moment era un punt de guaita, però que va tenir un punt de foc i quatre homes de guarnició.
La torre ha estat recentment restaurada.
# 106a brigada de l'HVO

La 106a Brigada de l'HVO (en croat: 106. brigada HVO) fou una unitat que formà part al Consell de Defensa Croat. La seu de la brigada se situà a la ciutat de Orašje, Bòsnia i Hercegovina. La 106a Brigada de l'HVO i 4a Brigada de la Guàrdia Nacional "Fills de Posavina". Va ser creat el 15 de maig de l'any 1992. La brigada tenia 5,500 membres, mentre que 270 membres van morir i 1.000 van resultar ferits. La resta del Consell de Defensa Croat (HVO) de la Comunitat Croata de Bosanska Posavina a Orašje va reorganitzar la zona operativa de Bosanska Posavina. La 106a brigada de l'HVO, no només hi havia croats, també bosníacs que es poden veure a l'escut de la insígnia. Croats i bosníacs van lluitar junts contra l'Exèrcit de la República Srpska.

## Referències

* ↑ Radio Orašje Arxivat 17 February 2020$^{[Datemismatch]}$ a Wayback Machine. Prigodnim sadržajima obilježena 25.obljetnica 106. HVO brigade Orašje, 15. svibnja 2017. (pristupljeno 4. prosinca 2017.)
# Bigcreekita

La bigcreekita és un mineral de la classe dels silicats. Rep el nom de la seva localitat tipus.

## Característiques

La bigcreekita és un silicat de fórmula química BaSi₂O₅·4H₂O. Va ser aprovada com a espècie vàlida per l'Associació Mineralògica Internacional l'any 1999, i la primera publicació data del 2001. Cristal·litza en el sistema ortoròmbic. La seva duresa a l'escala de Mohs es troba entre 2 i 3.
Segons la classificació de Nickel-Strunz, la bigcreekita pertany a «09.DF - Inosilicats amb 2 cadenes múltiples periòdiques» juntament amb els següents minerals: chesterita, clinojimthompsonita, jimthompsonita, ierxovita, paraierxovita, tvedalita i bavenita.

## Formació i jaciments

Va ser descoberta a l'esquire No. 7, de Big Creek, al comtat de Fresno (Califòrnia, Estats Units). També ha estat descrita a la propera Rush Creek, així com al dipòsit de silicats de bari de Trumbull Peak, al comtat de Mariposa, també a Califòrnia. Aquests tres indrets són els únics on ha estat descrita aquesta espècie mineral.

## Referències

* ↑ «Bigcreekite» (en anglès). Mindat. [Consulta: 30 març 2019].
# Kremná

Kremná és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1773.
# Casa Madura (Godall)

La Casa Madura és una obra noucentista de Godall (Montsià) inclosa a l'Inventari del Patrimoni Arquitectònic de Catalunya.

## Descripció

Edifici de planta baixa i dos pisos, construït per una de les famílies més influents del poble. El seu promotor fou Joan Tomàs, del qual el carrer pren el nom, diputat a Madrid entre els anys 1922-24. Fa cantonada, i volumètricament es compon d'un cos principal de tres plantes a la mateixa cantonada i un cos de només dos plantes al carrer de Joan Tomàs. La planta principal és la primera, amb un mirador a cada carrer, la segona plant té balconades a les obertures i la planta baixa està destinada bàsicament per al servei i com a magatzem.

## Referències

* ↑ «Casa Madura». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].

## Enllaços externs

* «Casa Madura». Mapa de recursos culturals. Diputació de Tarragona.
# Comarca Metropolitana d'Almeria

La Comarca Metropolitana d'Almería és una comarca d'Andalusia situada a la província d'Almeria. Té 1.159 quilòmetres quadrats i una població de 239.132 habitants. Limita al nord amb Levante Almeriense i Los Filabres-Tabernas.
# Perry (Ohio)

Perry és una població dels Estats Units a l'estat d'Ohio. Segons el cens del 2000 tenia 1.195 habitants.

## Demografia

Segons el cens del 2000, Perry tenia 1.195 habitants, 426 habitatges, i 325 famílies. La densitat de població era de 211,6 habitants per km².
Dels 426 habitatges en un 42% hi vivien nens de menys de 18 anys, en un 64,1% hi vivien parelles casades, en un 8,7% dones solteres, i en un 23,7% no eren unitats familiars. En el 20% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,24.
Per edats la població es repartia de la següent manera: un 30,3% tenia menys de 18 anys, un 6,2% entre 18 i 24, un 29,9% entre 25 i 44, un 24,5% de 45 a 60 i un 9,1% 65 anys o més.
L'edat mediana era de 38 anys. Per cada 100 dones de 18 o més anys hi havia 91,9 homes.
La renda mediana per habitatge era de 52.955 $ i la renda mediana per família de 58.281 $. Els homes tenien una renda mediana de 41.898 $ mentre que les dones 28.672 $. La renda per capita de la població era de 22.078 $. Aproximadament l'1,5% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Perry». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Tossal de les Creus (Almacelles)

El Tossal de les Creus és la muntanya de 272 msnm on hi ha la vila d'Almacelles, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alfa del Fènix

Alfa del Fènix (α Phoenicis) és l'estrella més brillant a la constel·lació del Fènix, (Phoenix). Té el nom tradicional de Ankaa (Fènix en Àrab). Els astrònoms àrabs medievals veien en aquesta constel·lació un "dhow", un vaixell, d'aquí el nom de l'estrella: Nair al-Zaurak, és a dir, "la brillant del vaixell".
Alfa del Fènix és similar a motes estrelles visibles en el cel, és una subgeganta taronja d'un tipus espectral relativament normal. Hom creu que està enmig d'una curta però estable fase de la seva evolució estel·lar en què crema heli; de totes maneres probablement no tardarà molt en termes astronòmics en expulsar una nebulosa planetària i acabar la seva via silenciosament com una nana blanca. Hom sap que Alfa del Fènix té una companya estel·lar, però actualment no se sap quasi res de la companya.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 «Lithium in red giant stars: Constraining non-standard mixing with large surveys in the Gaia era». Astronomy and Astrophysics, 01-01-2020. DOI: 10.1051/0004-6361/201936360.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* ↑ Robert Rich «Spectroscopy of New High Proper Motion Stars in the Northern Sky. I. New Nearby Stars, New High-Velocity Stars, and an Enhanced Classification Scheme for M Dwarfs» (en anglès). Astronomical Journal, 3, 01-03-2003, pàg. 1598–1622. DOI: 10.1086/345972.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
# Casa Mateu Brujas

La Casa Mateu Brujas és una obra eclèctica de Sabadell (Vallès Occidental) protegida com a Bé Cultural d'Interès Local.

## Descripció

Casal situat en una parcel·la cantonera i consta de planta baixa, pis i golfes. Presenta un espaiós jardí lateral. Té dues façanes importants, si bé una no dona al carrer si que és visible des d'aquest. La façana principal és de composició simètrica i està ornamentada amb elements neoclassicistes, trencaaigües i pilastres embegudes que emmarquen les obertures. L'altra façana té el mateix nivell de tractament i un terrat, a l'altura de la primera planta, que s'aboca al jardí protegit per una balustrada de pedra.

## Referències

* ↑ «Casa Mateu Brujas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Enllaços externs

* Casa Mateu Brujas Arxivat 2016-03-03 a Wayback Machine., fitxa del catàleg de l'Ajuntament
# Pinta (malaltia)

La pinta (també conegut, localment, com azul, carate, empeines, lota, mal de Pinto i tina) és una malaltia de la pell humana endèmica de Mèxic, Amèrica Central i Amèrica del Sud causada per la infecció amb una espiroqueta, el Treponema carateum pallidum, que és morfològicament i serològica indistingible de l'organisme que causa la sífilis.

## Presentació

La pinta, és la menys greu de les infeccions per treponemes, ja que es limita a la pell. Es creu que es transmet per contacte de pell a pell (similar al bejel i el pian), i després d'un període d'incubació de dos a tres setmanes, produeix una pàpula elevada, que s'engrandeix i es converteix en hiperqueratòtica (engruixida i escatosa). Les lesions solen estar presents en la superfície exposada dels braços i les cames. Es poden afectar els ganglis limfàtics locals. De 3 a 9 mesos més tard, apareixen en tot el cos més lesions engruixides i planes (píntides). Aquestes generalment es resolen, però una proporció de persones amb el mal de Pinto desenvoluparan una fase tardana de la malaltia, caracteritzada per canvis pigmentaris generalitzats amb una barreja d'hiperpigmentació, despigmentació i, fins i tot, atròfia de la pell.

## Diagnòstic

El diagnòstic sol ser clínic, però igual que amb el pian i el bejel, les proves serològiques per la sífilis, com RPR i TPHA, seran positives, i es poden veure les espiroquetes en una microscòpia de camp fosc de les mostres preses de les primers pàpules.

## Tractament

La malaltia pot ser tractada amb penicil·lina, tetraciclina (que no s'ha d'usar en dones embarassades), azitromicina o cloramfenicol, i es pot prevenir mitjançant la localització de contactes amb professionals de la pública salut. Una sola injecció intramuscular de penicil·lina d'acció perllongada és eficaç contra les treponematosis endèmiques, incloent mal de pinto, pian i bejel.

## Referències

* ↑ «Pinta». Medscape. [Consulta: 3 setembre 2012].
* ↑ Torok, E. Oxford Handbook of Infectious Diseases and Microbiology. first. Oxford University Press, 2009, p. 388. ISBN 978 0 19 856925 1.
* ↑ «Treponematosis (Endemic Syphilis) Medication». [Consulta: 15 setembre 2014].
# Tossal de les Creus

* No s'ha de confondre amb Tossal de la Creu.
Tossal de les Creus és el nom dels següents llocs:
* Tossal de les Creus (Almacelles), muntanya de la vila d'Almacelles (el Segrià, Catalunya).
* Tossal de les Creus (Pira), muntanya de Pira (la Conca de Barberà, Catalunya).
# Airy (cràter marcià)

Airy, que va ser batejat així en honor de l'astrònom britànic Sir George Biddell Airy (1801-1892), és un cràter d'impacte localitzat a la superfície del planeta Mart. Airy mesura aproximadament 40 quilòmetres de diàmetre i s'hi troba centrat a les coordenades 5° 8′ 24″ S, 0° 3′ 0″ E, a la regió coneguda com Meridiani Planum. Un altre cràter, molt més petit, Airy-0, que defineix el meridià zero de Mart, i que s'hi troba inscrit dins del cràter Airy.

## Referències

* ↑ "Airy (cràter marcià)". Gazetteer of Planetary Nomenclature. USGS Astrogeology Research Program. (anglès)
* ↑ "Airy-0". Gazetteer of Planetary Nomenclature. USGS Astrogeology Research Program. (anglès)

## Enllaços externs

* «Localitzador d'estructures astrogeològiques». Google Mars.
# Molècula d'adhesió cel·lular neuronal

La molècula d'adhesió cel·lular neuronal (NCAM, també anomenat clúster de diferenciació CD56) és una glicoproteïna homofílica expressades en la superfície de les neurones, glia, el múscul esquelètic i les cèl·lules NK. La NCAM ha estat implicada en l'adhesió cèl·lular, el creixement de neurites, la plasticitat sinàptica, i l'aprenentatge i la memòria.
El NCAM és una glicoproteïna de la superfamília de les immunoglobulines. Les cèl·lules produeixen almenys 27 mRNA de NCAM per empalmament alternatiu, pel que existeix una gran diversitat d'isoformes de NCAM Els tres principals isoformes de NCAM varien només en el seu domini citoplasmàtic, i són:
* NCAM - 120 kDa (GPI ancorat)
* NCAM - 140kDa (domini citoplasmàtic curt)
* NCAM - 180kDa (domini citoplasmàtic llarg)
El domini extracel·lular de NCAM consta de cinc dominis de tipus immunoglobulina seguit per dos dominis de fibronectina de tipus III (FNIII). Els diferents dominis de NCAM tenen diferents funcions perquè el tipus de domini d'immunoglobulina (Ig) estan involucrats en les unions homofíliques de NCAM i els dominis FNIII estan involucrats en la senyalització que origina el creixement de la neurita.
La unió homofílica es porta a terme entre les molècules de NCAM ubicats en superfícies oposades (trans -) i les molècules de NCAM i la mateixa superfície (cis) 1. Hi ha molta controvèrsia sobre la forma exacta en què es disposen les unions homofíliques de NCAM tant en trans - com en cis-. Els models actuals suggereixen que les unions homofíliques trans- es produeix entre dues molècules de NCAM antiparal·leles entre els cinc dominis d'Ig o només entre IgI i IgII. La unió homofilica cis- es pensa que té lloc a través d'interaccions entre IgI i IgII, i també IgI i IgIII, formant un multimèric NCAM alt ordre. Tant la unió homofílica de NCAM -trans com - cis són importants per a l'activació NCAM que dona lloc al creixement de la neurita.

## Enllaços externs

* «Molècula d'adhesió cel·lular neuronal» (en anglès). Medical Subject Headings.
# Belmont (Ohio)

Belmont és una població dels Estats Units a l'estat d'Ohio. Segons el cens del 2000 tenia 532 habitants.

## Demografia

Segons el cens del 2000, Belmont tenia 532 habitants, 208 habitatges, i 148 famílies. La densitat de població era de 733,6 habitants/km².
Dels 208 habitatges en un 29,3% hi vivien nens de menys de 18 anys, en un 55,3% hi vivien parelles casades, en un 11,5% dones solteres, i en un 28,8% no eren unitats familiars. En el 24,5% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,6% tenia menys de 18 anys, un 7,7% entre 18 i 24, un 27,8% entre 25 i 44, un 25,2% de 45 a 60 i un 13,7% 65 anys o més.
L'edat mediana era de 38 anys. Per cada 100 dones de 18 o més anys hi havia 96 homes.
La renda mediana per habitatge era de 28.875 $ i la renda mediana per família de 35.000 $. Els homes tenien una renda mediana de 25.000 $ mentre que les dones 19.688 $. La renda per capita de la població era de 13.015 $. Aproximadament el 9,9% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Belmont». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# L'origen de les curses de dracs

L'origen de les curses de dracs (títol original en anglès, Dawn of the Dragon Racers) és un curtmetratge animat per ordinador del 2014 de DreamWorks Animation i dirigit per Elaine Bogan i John Sanford. Basat en la sèrie cinematogràfica Com ensinistrar un drac, el curt compta amb les veus originals en anglès de Jay Baruchel i America Ferrera juntament amb el repartiment de la sèrie de televisió. S'ha doblat al català pel canal SX3.
El curtmetratge té lloc tres anys abans dels esdeveniments de la seqüela, entre els esdeveniments d'Els defensors de l'illa del Fred i Cap a nous horitzons. En el curt, la caça d'una ovella perduda es converteix en una competició entre en Singlot i els seus amics pel primer títol del Campió de carreres de l'illa del Fred.

## Referències

* ↑ CCMA. «L'orígen de les curses de dracs». [Consulta: 8 maig 2023].
* ↑ «How to Train Your Dragon 2 Available Digitally on October 21». ComingSoon.net, 29-08-2014. Arxivat de l'original el 21 d’octubre 2014. [Consulta: 29 agost 2014].